ועדת הפנים ואיכות הסביבה, כנסת 16, פרוטוקול מספר 122, 2004-01-05 10:00

יורי שטרן: כשיש דיווחים ביקורתיים או כשיש ביקורת על הדיווחים היותר חיוביים, חובה עלינו ללמוד אותם אפילו יותר מאשר דיווח חיובי כי אם ע"י זה אנחנו יכולים מראש למנוע מצבים מסויימים, זאת חובתנו.

יורי שטרן: אני מבקש מכם, אם עשיתם את העבודה הזאת ואם החומר הזה מוכר לכם אני רוצה לדעת איזה מסקנות היסקתם מהביקורת שהיתה שם.

שמואל הרשקוביץ: בדיונים קודמים דיברנו על הנושאים העקרוניים של החלטה ועל המשמעויות ועל השמירה על זכויות האסירים, אוכלוסיה חלשה, לא מוגנת בחלקה וכו', אני לא רוצה לחזור הקודם אבל אני רוצה לומר שאנחנו שמנו את כל מה שצריך כדי להגן על האסירים מפני התעמרות או איזה שהוא מצב שאתה תיארת אותו.

חנה קלר: תחולת הוראות הסעיף, לגבי בית הסוהר בניהול פרטי.

חנה קלר: הוראות לפי פקודה זו ולפי כל דין אחר החלות לענין בית סוהר סוהר או אסיר, יחולו לענין בית סוהר בניהול פרטי, סוהר הממלא בו תפקיד או אסיר הנתון בו, אלא אם כן נקבע אחרת לפי הוראות פרק זה.

חנה קלר: הסעיף הזה קובע את העיקרון שמאחר וזה בית סוהר כמו כל בית סוהר אחר, אלא אם נאמר אחרת בפרק זה, כל ההוראות שחלות על בתי סוהר בפקודה ובדין יחולו גם על בית סוהר בניהול פרטי.

חנה קלר: פקודות אשר הוטלו לא יחולו לגבי בית סוהר בניהול פרטי ואסירים הנתונים למשמורת אלא אם כן נקבע בהוראות פרק זה או בהסכם.

חנה קלר: הפקודות שמפעילות את בית הסוהר היום הם מנוסחות והוגשו בשים לב לכך שמדובר בגוף היררכי, כולם לובשי מדים, צריך להתאים אותם לבית הסוהר בניהול פרטי ולכן הוא יהיה במכרז.

חנה קלר: לב המפרט שיהיה זה הפקודות של איך לנהל בית סוהר בניהול פרטי.

חנה קלר: סוהר הממלא תפקיד בבית סוהר בניהול פרטי, עדיין הוא שייך לשירות, יחולו עליו פקודות השירות בכל הנוגע למילוי תפקידו, חובותיו, סמכויותיו.